Djedefre

Djedefre (ook Djedefra en Radjedef) was ’n Egiptiese farao van die 4de Dinastie tydens ’n tydperk bekend as die Ou Ryk. Hy is ook bekend onder sy Hellenistiese naam Ratoises (deur Manetho). Djedefre was die seun en opvolger van Choefoe, die bouer van die Groot Piramide van Giza; dit is nie seker wie sy ma was nie. Hy het die koninklike titel Sa-Rê (“Seun van Ra”) ingevoer en was die eerste farao wat sy cartouchenaam verbind het met dié songod.

 Familie 
Djedefre is met sy halfsuster Hetepheres II getroud. Hy het ook ’n ander vrou, Chentetka, gehad by wie hy minstens drie seuns, Setka, Baka en Hernet, en ’n dogter, Neferhetepes, gehad het. Dié kinders word genoem op standbeeldfragmente wat in die geruïneerde tempel naby sy piramide by Aboe Rawasj gevind is. Verskeie standbeeldfragmente van Chentetka is ook in die tempel gevind.Aidan Dodson & Dyan Hilton, The Complete Royal Families of Ancient Egypt, Thames & Hudson (2004), p.59 Ná onlangse uitgrawings deur ’n Franse span onder Michel Valloggia is die name van nog ’n moontlike seun en dogter, Nikaoedjedefre en Hetepheres, by dié van die ander kinders gevoeg.

Aboe Rawasj is hoër geleë as die res van Giza en die Piramide van Djedefre lyk dus hoër as die ander, maar is nie. Sommige historici glo die piramide is eintlike nie eens ’n piramide nie, maar ’n "sontempel". Die argeoloog Vassil Dobrev het selfs beweer dit is nie eens Djedefre s’n nie.

duimnael|’n Standbeeld van Setka met inskripsies van sy naam en titels (Louvre).
Djedefre was met sy broer Kawab se weduwee, Hetepheres II, getroud. Sy was hul albei se suster en het ná Djedefre se dood moontlik met ’n derde broer, Chafra, getrou. Bekende kinders van Djedefre is:
 Hornit, bekend uit ’n standbeeld van hom en sy vrou.Dodson & Hilton, p.58
 Baka, bekend uit ’n standbeeld in Djedefre se tempel saam met sy vrou, Hetepheres.Dodson & Hilton, pp.56, 58
 Setka, bekend uit ’n standbeeld in sy pa se piramidekompleks.Dodson & Hilton, p.61
 Neferhetepes, bekend uit ’n standbeeldfragment van Aboe Rawasj.

Die Franse span onder Vallogia het die name van nog twee moontlike kinders in die kompleks gevind:
 Nikaoedjedefre is begrawe in die grafkelder F15 in Aboe Rawasj.
 Hetepheres word genoem in ’n standbeeldfragment.

 Bewind 
duimnael|links|140px|Die cartouchenaam van Djedefre in die Abudos-lys.
Volgens die Turynse Koningslys het Djedefre agt jaar lank regeer, maar daar word op inskripsies in sy piramide na Djedefre se elfde bewindsjaar verwys.Miroslav Verner, Archaeological Remarks on the 4th and 5th Dynasty Chronology, Archiv Orientální, Volume 69: 2001, p.375 Die rede vir dié jaartal word betwis en sommige Egiptoloë vermoed dit verwys na Choenoe.

 Piramidekompleks 
duimnael|260px|Die verwoeste Piramide van Djedefre by Aboe Rawasj.
Djedefre het die noordwaartse uitbreiding van die piramides voortgesit deur sy nou verwoeste piramide by Aboe Rawasj, sowat 8 km noord van Giza, te bou. Dit is in die heel noordelike deel van die dodeakker by Memphis.

Sommige geleerdes glo die sfinks van sy vrou Hetepheres II is die eerste een wat gebou is. Dit het deel gevorm van Djedefre se piramidekompleks. In 2004 het die Franse Egiptoloog Vassil Dobrev gesê hy het getuienis gevind wat daarop dui dat Djedefre verantwoordelik was vir die bou van die Groot Sfinks van Giza, wat soos sy pa lyk.Riddle of the Sphinx

Hoewel Egiptoloë aanvanklik gedink het sy piramide was nog nie voltooi toe hy dood is nie, het meer onlangse uitgrawings daarop gedui dat dit wel voltooi was.Clayton, pp.50-51 Dit lyk of die kompleks in later eeue erg geplunder is, terwyl die farao se standbeelde so laat as die 2de eeu n.C. verwoes kon gewees het.

 Verwysings 

 Eksterne skakels 
 Die raaisel van die Sfinks

 15px Hierdie artikel is vertaal uit die Engelse Wikipedia

Kategorie:Farao's van Egipte
Kategorie:Sterftes in die 26ste eeu v.C.